text: To værtshuse lukket i nat af politiet
  23 maj 2015 kl. 05.47
  Et værtshus i Tønder blev lukket fordi personalet ikke var godkendt til at servere alkoholiske drikke. I Esbjerg udskænkede et værtshus alkohol uden at kunne fremvise en spiritusbevilling.
  Værtshuset i Esbjerg åbner dog i dag, da indehaveren allerede har kontaktet politiet og fremvist den nødvendige bevilling, det fortæller Syd- og Sønderjyllands Politi til JydskeVestkysten.
  Vagtchefen siger til avisen, at politiet løbende foretager kontrol af, om værtshusene i politikredsen har de fornødne godkendelser og bevillinger.
  